Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Müsəlman, yəhudi və ya xristian olmasından asılı olmayaraq, hamımız bir ailəyik.
Bu, bizim genofondumuzun bir hissəsidir”, - E.Əmirbəyov qeyd edib.
Azərbaycanda daha bir erkən nikahın qarşısı alınıb.
Bu dəfə Abşeron rayonunda ana 15 yaşlı qızını 32 yaşlı əmisi oğluna nişanlayıb.
Bu barədə Bizim.Media-ya Azərbaycan Uşaqlar İctimai Birliyinin rəhbəri məlumat verib.
Onun sözlərinə görə, 15 yaşlı qızın 32 yaşlı şəxslə nişanlanaraq tez bir zamanda evləndirilməsi məsələsindən xəbər tutan kimi qeyri-qanuni izdivaca müdaxilə edib:""“Bərdə rayonundan bu məlumatı mənə vermişdilər.
Amma bildirirdilər ki, ailə artıq Bakı şəhərində, Abşeron ərazisində məskunlaşıb.
Ananın himayəsində olan 5 uşağın hər biri təhsildən yayındırılıb.
Çünki artıq 4 aya yaxındır ki, qadın uşaqları ilə Bakıdadır.
Ərinin pis vərdişlərə aludə olduğu bildirilir.
Məsələnin araşdırılması üçün Ailə, Qadın və Uşaq Problemləri üzrə Dövlət Komitəsinə müraciət etdim.
Onlar da öz tərəflərindən həm Abşeron Rayon İcra Hakimiyyətinə, həm də Abşeron Rayon Polis İdarəsinə məlumat verdilər.
Ananın harada olduğu aşkarlanıb.
Həqiqətən də ana 15 yaşlı qızını 32 yaşlı öz əmisi oğluna nişanlayıb.
Həmçinin cütlüyə “isti” münasibətlər üçün bütün lazımi şəraiti yaradıb.
Onu da deyim ki, qız oxumaq istəyir”.
Kəmalə Ağazadə Daxili İşlər Nazirliyinə səslənərək qurum tərəfindən məsələ ilə bağlı təhqiqat işlərinə başlanılmasını istəyib:""“Qıza qarşı təcavüzün və ya seksual hərəkətlərin olub-olmaması ilə bağlı təhqiqat işi və araşdırma aparılsın”, - deyə Kəmalə Ağazadə qeyd edib.
Daxili İşlər Nazirliyindən isə sorğumuza cavab olaraq, məsələnin araşdırıldığı bildirilib.
Belçikada etirazçı fermerlər Avropa Məhəlləsini və Brüsselin əsas magistral yolu hesab edilən Rue de la Lua küçəsini bağlayıblar.
Məlumata görə, etiraz aksiyası Avropa İttifaqına üzv ölkələrin kənd təsərrüfatı nazirlərinin Belçikanın paytaxtında keçirilən iclası fonunda başlayıb.
Narazı fermerlər Brüsselə 150-yə yaxın traktor gətiriblər.
Nəqliyyat vasitələrinin üzərində fermerlərin maraqlarını müdafiə etməyə çağıran plakatlar var.
Fermerlər etiraz əlaməti olaraq şəhərin mərkəzi küçəsinin yoluna peyin atmağa cəhd ediblər.
Lakin asayiş keşikçiləri su şırnaqlarından istifadə edərək aksiya keçirən fermerlərin qarşısını alıblar.
“1991-ci ilin yanvar ayından el adəti üzrə nişan taxılmışdı.
May və iyun ayı toy olmalı idi, vəziyyət də getdikcə pisləşirdi.
Dedilər ki, eybi yox, payızda edərik.
Xocalı elə bir ərazidə yerləşir ki, hər tərəfdən mühasirədə idi.Yanvar ayı idi, valideynlərim dirəşdilər ki, nə olursa-olsun, toy olmalıdır.
Toyu yanvarın 18-nə təyin etdilər.
Axşam saat 8 olardı ki, kənd istiqamətində bir raket atıldı.
Toydan sonra vəziyyət elə gərginləşdi ki...O vaxt post qururdular.
10 gündən sonra çəkilib getdim posta.
Elə günlər olurdu ki, səhərə kimi döyüşürdük”.
Bunu Moderator.az-a açıqlamasında Xocalıda sonuncu toyun bəyi Vidadi Qafarov deyib.
Onun həyat yoldaşı Dürdanə Məmmədova gənclik arzularının ürəyində qaldığını əlavə edir:""“Həyat yoldaşımla eyni yerdən idik, bir qəsəbədə yaşayırdıq.
O vaxt Xocalıda toyları daha çox şənbə və bazara salırdılar.
Qardaşımla yoldaşım möhkəm dost olublar.
Yanvar ayının 6-da bizdə nişan oldu.
Bir ildən sonra yanvar ayının 18-də toy baş tutdu.
İşıq da yox idi.Hər dəfə o günü düşünmək mənim üçün ağırdır.
Hər gəncin ürəyində arzuları var idi.Cehizlərimdən ürəyim istəyən kimi istifadə etmədim.
Arzu etdik ki, ürəyimizdə qalan arzuları balalarımız üçün edək.
Xocalıdan çıxanda heç kim heç bir şey çıxartmadı.
O bəzənmiş evdən biz də bir cehiz götürə bilmədik.
Bütün xəyalım, fikrim o evdə qalıb.
Dəfələrlə o evi yuxularımda görmüşəm.
Arzu edirəm ki, nəvəmin toyu Xocalıda olsun”.
Dürdanə Məmmədova əlavə edir ki, toy fotoları təsadüf nəticəsində tapılıb.
“Xocalıda Əliş dayı adlı bir fotoqraf var idi.O dövrdə toylarda fotoqraf olmurdu.
O vaxt yoldaşım onu dəvət etmişdi, o da gəlib çəkmişdi.
Məlum hadisələrdən dörd-beş ay sonra yoldaşımı görüb demişdi ki, evdən bir zənbil götürmüşəm, fotoaparat da onun içindədir.
Yoldaşım ondan xahiş edib ki, şəkillərimiz olan lenti tapsın.
Əliş dayı da tapıb yoldaşıma vermişdi.
Şəkilləri görəndə çox sevindik”, - deyə o bildirib.
Onun sözlərinə görə, Xocalıdakı evlərindən əsər-əlamət qalmayıb.
“Təəssüf ki, müəyyən səbəblər üzündən hələ də Xocalıya getməmişəm.
Çox kədərlənirəm ki, valideynlərimin əzab-əziyyətlə tikdikləri evdən əsər-əlamət yoxdur.
Xocalı aeroportu istiqamətində olan bütün evləri yerlə-yeksan ediblər.
Bir daxma belə yoxdur ki, təsəlli tapaq.
Çox istərdim, Xocalıya gedim və orada gözəl bir nəvə toyu edim.
Allah bütün şəhidlərimizə rəhmət etsin, qazilərimizə cansağlığı versin!
Allah dövlətimizi, dövlət başçımızı qorusun!”
“Qollarımdan tutub dırnaqlarımı kəlbətinlə çıxarmağa çalışırdılar.
Soyuqdan titrəyirdim, həm də bacardığım qədər onlara güc gəlmək istəyirdim.
Axırda istədiklərini etdilər, dırnağımı kəlbətinlə tutub çıxardılar”.
Bu sözləri İctimai TV-nin efirində Xocalı soyqırımı zamanı əsir düşən, işgəncələrə məruz qalan kənd sakini deyib.
“Əllərindən çıxıb odun sobasına dəydim.
Məni məcbur etdilər ki onu düzəldim.
Əynimdəki köynəyi qoluma bağlayıb düzəltmək istəyəndə anladılar.
Əllərimlə yanar sobanı düzəltdirdilər mənə.
Gördülər ki, əllərim yanıb, əllərimdən su axır, yenidən əllərimi tutub sobaya basdılar.
Sonrasını isə xatırlamıram, huşumu itirmişəm”, - deyə o qeyd edib.
Fevralın 26-da Bakı vaxtı ilə saat 17:00-da Azərbaycanın bütün ərazisində Xocalı soyqırımı qurbanlarının xatirəsi bir dəqiqəlik sükutla yad olundu.
Oxu.Az xəbər verir ki, həmin anda paytaxtın küçələrində nəqliyyat vasitələrinin hərəkəti dayandırıldı, ölkəmizin şəhər və rayonlarında, kənd və qəsəbələrində, xaricdəki diplomatik nümayəndəliklərdə Azərbaycanın Dövlət Bayrağı endirildi.
Azərbaycan paytaxtının minlərlə sakini fevralın 26-da Xətai rayonunda faciə qurbanlarının xatirəsinə ucaldılmış abidəni ziyarət edərək şəhidlərin xatirəsini ehtiramla anıb, onun önünə əklillər qoyub, qərənfillər düzüb.
Respublikamızın şəhər və rayonlarında, mərkəzi və yerli icra hakimiyyəti orqanlarında, idarə və təşkilatlarda, məscidlərdə, kilsələrdə, sinaqoqlarda və xarici ölkələrdə Xocalı soyqırımı qurbanlarının anım mərasimləri, aksiyalar, yürüşlər, fləşmoblar, mədəniyyət tədbirləri keçirilib.
Xocalılıların müvəqqəti məskunlaşdıqları şəhər və rayonlarda soyqırımı şahidləri, həlak olmuş şəxslərin ailə üzvləri ilə görüşlər təşkil edilib.
Şuşa və Ağdam məscidlərində, əzəmətli Azərbaycan Bayrağının dalğalandığı Xocalı, Xankəndi şəhərlərində və digər azad olunmuş ərazilərdə Xocalı soyqırımı qurbanlarının xatirəsi anılıb.
Qeyd edək ki, 1992-ci il fevralın 25-dən 26-na keçən gecə erməni silahlı birləşmələri keçmiş SSRİ-nin 366-cı motoatıcı alayının köməyi ilə Xocalı şəhərinə hücum edərək dinc əhaliyə vəhşicəsinə divan tutublar.
Şəhərin 613 sakini, o cümlədən 63 uşaq, 106 qadın xüsusi amansızlıqla qətlə yetirilib, 1275 nəfər əsir və girov götürülərək işgəncələrə məruz qalıb.
Onlardan 150-sinin taleyi indiyədək məlum deyil.
Xocalının 5379 sakini şəhərdən zorakılıqla qovulub, səkkiz ailə tamamilə məhv edilib, 25 uşaq hər iki valideynini, 130 uşaq isə valideynlərindən birini itirib.
A post shared by Oxu.Az (@oxuaz)
Bəzi Avropa İttifaqı (Aİ) və NATO ölkələri öz hərbçilərinin Ukraynaya göndərilməsi imkanlarını nəzərdən keçirirlər.
Bu barədə Slovakiyanın Baş naziri Robert Fiso Aİ və NATO üzvlərinin Ukraynadakı vəziyyəti müzakirə edəcəkləri Paris görüşü fonunda danışıb.
Fiso, həmçinin, Bratislavanın qəti olaraq belə bir addım atmayacağını da bildirib.
Baş nazir qeyd edib ki, hərbçilərini Ukraynaya göndərəcək ölkələr ikitərəfli razılaşmalar əsasında fəaliyyət göstərəcəklər.
“Bəşəriyyətə qarşı cinayətin törədildiyi və eynilə bu gün olduğu kimi dünyanın seyrçi qaldığı Xocalı soyqırımının 32-ci ildönümünü unutmadıq, unutmayacağıq”.
Bu barədə Türkiyənin “Baykar” şirkətinin texniki direktoru Selçuk Bayraktarın Xocalı soyqırımının ildönümü ilə bağlı Azərbaycana verdiyi başsağlığı mesajında bildirilib.
“Şəhid qardaşlarımızı və bacılarımızı rəhmətlə yad edirəm...”, - deyə paylaşımda vurğulanıb.
İnsanlık suçunun işlendiği ve tıpkı bugün olduğu gibi dünyanın seyirci kaldığı #HocaliKatliamı’nın 32.yıl dönümü...Unutmadık, unutmayacağız.
Şehit kardeşlerimizi rahmetle anıyorum...🇹🇷🇦🇿 Bəşəriyyətə qarşı cinayətin törədildiyi və eynilə bu gün olduğu kimi dünyanın seyrçi… pic.twitter.com/U0rwjesJFu
Xocalı soyqırımının 32-ci ildönümü, faciənin başvermə səbəbləri dünya ictimaiyyətinin diqqətindədir.
Xüsusilə Heydər Əliyev Fondunun vitse-prezidenti Leyla Əliyevanın rəhbərlik etdiyi dünya üzrə “Xocalıya ədalət!” kampaniyası bu soyqırımını beynəlxalq arenada daha da aktuallaşdırıb.
Təəssüf ki, cinayətkarlar hələ də məsuliyyətə cəlb olunmayıblar.
Bundan sonra onların havadarları çox yerdə belə cinayətlər həyata keçirdilər.
Rusiya 2014-cü ildə Ukraynaya müdaxilə edib, 2022-ci ildə isə genişmiqyaslı müharibəyə başlayıb.
Bütün bunlar dünyanın susqunluğunun nəticələridir və ən böyük səhvlərdəndir.
Dünya susmamalıdır, Xocalı və digər yerlərdə törədilən cinayətlərə hüquqi qiymət verilməlidir.
Dünya təhlükəsizlik yanaşmalarını və insan hüquqlarının real müdafiəsini nəzərdən keçirmək, dövlət suverenliyinə hörmət etmək və sülhü təmin etmək barədə düşünməlidir”.